**În zi de Toamnă, ruginie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În zi de Toamnă, ruginie

În zi de Toamnă, ruginie

Un soare dulce şi molatic

Se simte-n aerul tomnatic,

Şi-mprăştiate pe câmpie

Plâng florile de păpădie,

Din covoraşul lor sălbatic.

În zi de Toamnă, ruginie

Încep cocorii ca să plece;

De-acuma ziua e mai rece

Şi ea la-mbrăcare te-mbie,

Ca să-ţi pui şi-altă mantie

Drept cu timpul care trece.

În zi de Toamnă, ruginie

Se desprind frunzele şi cad

Din pomii toţi afar’de brad,

Numai el, nu vrea să ştie

De ce plâng toţi în agonie?

De ce, frunzele lor se ard?

În zi de Toamnă, ruginie

Ar fi-ntrebări multe de pus,

Dar numai Tatăl cel de sus

Răspunsuri la toate le ştie,

În drumul lor spre veşnicie

Prin Fiul Său, Hristos Isus!

Flavius Laurian Duverna

O4 septembrie 2013